**DĖL NEPRIKLAUSOMO AUDITO ATLIKIMO VIEŠOJOJE ĮSTAIGOJE PANEVĖŽIO RAJONO SAVIVALDYBĖS POLIKLINIKOJE**

2016 m. gruodžio 22 d. Nr. T2-

Panevėžys

Vadovaudamasi Lietuvos Respublikos vietos savivaldos įstatymo 16 straipsnio 2 dalies
24 punktu, Lietuvos Respublikos viešųjų įstaigų įstatymo 10 straipsnio 1 dalies 14 punktu, 11 straipsnio 2 dalimi bei atsižvelgdama į viešosios įstaigos Panevėžio rajono savivaldybės poliklinikos 2016 m. gruodžio 1 d. raštą Nr. S-3195 „Dėl finansinių ataskaitų rinkinio audito“, Savivaldybės taryba n u s p r e n d ž i a:

Pavesti UAB „Audit&Accounting“ iki kovo 1 d. atlikti 2016, 2017, 2018 metų finansinių ataskaitų rinkinio nepriklausomą auditą viešojoje įstaigoje Panevėžio rajono savivaldybės poliklinikoje (A. Jakšto g. 4, Panevėžys, įmonės kodas 302705738).

Renata Valantinienė

2016-12-05

**PANEVĖŽIO RAJONO SAVIVALDYBĖS ADMINISTRACIJOS**

**SAVIVALDYBĖS GYDYTOJA (VYR. SPECIALISTĖ)**

Panevėžio rajono savivaldybės tarybai

**AIŠKINAMASIS RAŠTAS DĖL SPRENDIMO „DĖL NEPRIKLAUSOMO AUDITO ATLIKIMO VIEŠOJOJE ĮSTAIGOJE PANEVĖŽIO RAJONO SAVIVALDYBĖS POLIKLINIKOJE“ PROJEKTO**

2016 m. gruodžio 5 d.

Panevėžys

**Projekto rengimą paskatinusios priežastys:**

Viešosios įstaigos Panevėžio rajono savivaldybės poliklinikos 2016 m. gruodžio 1 d. raštas Nr. S-3195 „Dėl finansinių ataskaitų rinkinio audito“.

**Sprendimo projekto esmė ir tikslai:**

Lietuvos Respublikos vietos savivaldos įstatyme nustatyta, kad viešosios įstaigos nepriklausomas auditas atliekamas, kai savivaldybės taryba priima tokį sprendimą. Lietuvos Respublikos viešųjų įstaigų įstatyme nustatyta, kad viešosios įstaigos metinių finansinių ataskaitų rinkinio auditas atliekamas, kai visuotinis dalininkų susirinkimas priima sprendimą atlikti tokį auditą ir išrenka auditorių ar audito įmonę. Auditas atliekamas teisės aktų, reglamentuojančių auditą, nustatyta tvarka.

Šiuo sprendimo projektu siūloma pavesti UAB „Audit&Accounting“ kasmet iki kovo 1 d. atlikti 2016, 2017, 2018 metų finansinių ataskaitų rinkinio nepriklausomą auditą viešojoje įstaigoje Panevėžio rajono savivaldybės poliklinikoje.

**Kokių pozityvių rezultatų laukiama:**

Viešosios įstaigos dalininkas gaus objektyvią informaciją apie įstaigos finansinę situaciją.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta:**

Nėra.

**Kokius galiojančius teisės aktus būtina pakeisti ar panaikinti, priėmus teikiamą projektą:**

Nėra galiojančių teisės aktų, kuriuos būtina pakeisti ar panaikinti, priėmus teikiamą projektą.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti:**

Vadovaujantis viešosios įstaigos Panevėžio rajono savivaldybės poliklinikos 2016 m. gruodžio 1 d. mažos vertės pirkimo tiekėjų apklausos pažyma, nepriklausomo audito kaina –
4 440 Eur. Už paslaugas bus atsiskaitoma įstaigos lėšomis.

**Kiti, sprendimo rengėjo nuomone, reikalingi paaiškinimai:**

Sprendimo projektui nereikalingas antikorupcinis įvertinimas.

Savivaldybės gydytoja (vyr. specialistė) Renata Valantinienė